ליאת יצחקי

ביוגרפיה

יצחקי, בתם של יוסף ושולמית, נולדה בבית שאן. בגיל 6 החלה לנגן בפסנתר ונמשכה למוזיקה קלאסית, הודית ואנדלוסית. בנעוריה למדה לנגן בגיטרה, חליל, מפוחית ובהמשך למדה לפרוט על עוד ומנדולינה.
בשנת 2002 יצא לרדיו השיר 'אין לי דבר' אותו שרה וכתבה ליאת לזכרו של החייל גד עזרא שנהרג במבצע חומת מגן בג'נין. השיר זכה למספר רב של השמעות בתחנות הרדיו השונות ובוצע על ידי מספר אמנים ביניהם הראל מויאל באלבום הבכורה שלו בשנת 2006, אלבום שזכה למעמד אלבום פלטינה.בשנים 2003–2004 הצטרפה לתזמורת האנדלוסית הישראלית כפייטנית וכסולנית בפרויקט 'אנדלוסיקל' והייתה מהפייטניות הראשונות בארץ. במופעי הפרויקט השתתפו ליאור אלמליח, אורי בנאי וגולן אזולאי.
במהלך הקריירה המוזיקלית השתתפה בקונצרטים במופעים רבים בארץ ובעולם עם התזמורת האנדלוסית הישראלית, התזמורת הסימפונית הישראלית ראשון לציון, תזמורת נתניה - הקאמרית הקיבוצית, טקסים ממלכתיים ועוד.
במופעים והפרויקטים שיתפה פעולה עם אמנים ויוצרים מגוונים: לאה שבת, שלמה בר, הרבנית ימימה מזרחי, ארז ביטון, שהרה בלאו, ג’קי לוי, מירה עוואד, עדן הראל, אמיל זריהן זמרת האופרה הדר עטרי ועוד.
ב-2007 הוציאה יצחקי את השיר 'בית שאן' כמחווה לעיר הולדתה - אותו כתבה והלחינה.
בשנת 2011 הוציאה את השירים 'סימה' ו'איזה ימים' בעיבודו של המפיק הצרפתי ז'אן פייר טייב. עוד באותה שנה השתתפה יצחקי עם השירים 'כנרת' (המוכר בשם 'שם הרי גולן') ו'לבב אנוש' באלבום 'צעד קדימה' בעיבודו של נדב ביטון בו השתתפו גם אמנים כמו ירדנה ארזי, שלומי שבת, סגיב כהן, יואב יצחק, רוחמה רז ועוד.
בשנת 2012 יצא אלבום הבכורה בשם ליאת יצחקי בעיבודו של נדב ביטון. האלבום זכה להצלחה - שיריו הושמעו בתחנות רדיו רבות ושולבו בהפקות תיאטרון וטלוויזיה.
את כל השירים כתבה והלחינה ליאת למעט השיר 'עץ הרימון' אותו כתב יעקב אורלנד והלחין ידידיה אדמון. באלבום שיתפה יצחקי פעולה עם אמנים ומוזיקאים ביניהם: דודו טסה, סגיב כהן, ז'אן פייר טייב, נדב ביטון, גדי גידור, ויקטור ויצמן וזוהר פרסקו.
ב 2014 - השתתפה באלבום ‘בת המקום 2’ עם שירה 'אור מן המזרח' ובו אוסף שירה נשית אותנטית.
באותה שנה נבחרה ליאת מבין מספר אמנים לכתוב ולהלחין את ‘שיר האותיות’ לתוכנית הלימודים ‘בסוד האותיות’ הנלמדת בבתי הספר בארץ ובקהילות יהודיות בעולם.
ב-2015 - יצא אלבום הקונספט ‘קערות של אהבה’ המוקדש לשיריה של המשוררת טניה הדר ז”ל בהפקה מוזיקלית של עדי חייט. את כל השירים הלחינה ושרה ליאת  למעט ‘בואי אמא’  ו’אמא הכי נהדרת’. באלבום מתארח האמן ג'קי לוי וחובר לליאת בשיר 'נסוגה אל חצרות קודשיך'
ב 2016 - השתתפה באלבום ‘שיר וזיכרון’ עם השיר 'השכיבני לשלום' שהלחינה ושרה למילותיה של נעמה הנקין ז”ל.
באלבום השתתפו מיטב אמני ישראל (ריקי גל, שרית חדד, דני רובס, קובי אפללו, יונתן רזאל, חנן בן ארי ועוד רבים)
ב 2016 - השתתפה  באלבום ‘השמיעיני קולך’ עם השיר 'עשי בי קרבה' שהלחינה ושרה למילותיה של המשוררת החברתית חלי ראובן.

עשיה תיאטרלית וטלוויזיונית

בשנים 2012–2013 - שימשה כחברת פאנל קבועה בתוכנית השבועית ‘אשת חיל’ המשודרת בערוץ 10 והגישה את פינת הסיפור היהודי.
משנת 2015 -מגישה את התוכנית ‘אשת חיל’ במתכונת חדשה בה היא מארחת נשים מתחומי עיסוק ומגזר שונים, יחד באולפן הן משוחחות על נשיות, חברה, יהדות ואקטואליה.
משנת 2016 - מגישה מדי יום שישי את תוכנית הרדיו 'באה לשבת'
קונצרטים ומופעים רצים להם שותפה ליאת:
'קונצרט סליחות ושיר' - עם התזמורת האנדלוסית הישראלית
'מכפר טודרא לירושלים' - עם התזמורת הסימפונית הישראלית ראשון לציון, שלמה בר ואמיל זריהן
'כשהאופרה פוגשת את הפיוט' - עם תזמורת נתניה הקאמרית הקיבוצית
'ניחוח אנדלוסי' - עם שלמה בר ואנסמבל מטרוז'
'מאנדלוסיה באהבה' - עם התזמורת הסימפונית הישראלית ראשון לציון
'קערות של אהבה' עם השחקנית והבמאית מיכל פרץ ביתה של המשוררת טניה הדר. במופע מבצעת ליאת את שירי המשוררת טניה הדר בלחנים מקוריים פרי עטה.
ליאת היא זמרת הבית ומנהלת מוזיקלית של מספר תיאטראות ביניהם תיאטרון פפריקה, תיאטרון הדרים, תיאטרון מנעד ('חלומה של כל אישה') ועוד.
מרצה לפיתוח קול והופעה על במה במס. מכללות ובתי ספר למוזיקה.

חיים אישיים

בעלת תואר שני במשפטים, נשואה לדן ואם לחמישה ילדים. מתגוררת בירושלים.